cyanic-selkie/wikianc huggingface dataset:
Κυβέρνηση Δημητρίου Μαξίμου 1947
Στις 15 Φεβρουαρίου 1947 η Βρετανική κυβέρνηση, ειδοποιεί την ελληνική αλλά και την αμερικανική κυβέρνηση, ότι στις 31 Μαρτίου θα σταματήσει εντελώς την οικονομική βοήθεια που προσέφερε στην Ελλάδα και θα ξεκινήσει και τη σταδιακή αποχώρηση των στρατευμάτων της από τη χώρα. Ο Αμερικανός πρόεδρος Χάρυ Τρούμαν - ξεκινώντας τότε, αυτό που θα ονομαστεί αργότερα Ψυχρός Πόλεμος - ήθελε την Ελλάδα και την Τουρκία υπό τη σφαίρα επιρροής των Ηνωμένων Πολιτειών, καθιστώντας τες ανάχωμα του σοβιετικού επεκτατισμού. Με βάση αυτό το σκεπτικό, η αμερικανική κυβέρνηση ειδοποίησε, στις 28 Φεβρουαρίου τον Έλληνα πρεσβευτή στην Ουάσιγκτον, Παύλο Οικονόμου, ότι δέχεται να αναλάβει τις υποχρεώσεις της βρετανικής κυβέρνησης. Η ειδική αμερικανική επιτροπή ετοίμασε το σχέδιο οικονομικής διάσωσης της Ελλάδας, το οποίο η κυβέρνηση Μαξίμου αποδέχτηκε στις 2 Μαρτίου. Προχωρώντας ακόμα περισσότερο, ο πρόεδρος Τρούμαν, στις 12 Μαρτίου, εκφώνησε το λόγο του προς το Κογκρέσο με τον οποίο έπεισε τον Αμερικανικό λαό όχι μόνο να συναινέσει στην αποστολή οικονομικής βοήθειας προς την Ελλάδα και την Τουρκία, αλλά να συμφωνήσει και με το ιδεολόγημα που τη στήριζε: ότι δηλαδή η Ελλάδα και η Τουρκία, ήταν ζωτικός χώρος για την ασφάλεια των Ηνωμένων Πολιτειών της Αμερικής.
Κυβερνητική κρίση θα ξεσπάσει προς τα τέλη Αυγούστου με αφορμή την κλιμάκωση των συγκρούσεων μεταξύ των δυο στρατών. Οι Βενιζέλος, Παπανδρέου και Κανελλόπουλος θα ζητήσουν στις 23 Αυγούστου, αλλαγές στα υπουργεία Στρατιωτικών και Δημοσίας Τάξεως, αίτημα που ο αντιπρόεδρος της κυβέρνησης, Τσαλδάρης, απέρριψε. Οι τρεις πολιτικοί αρχηγοί παραιτούνται, ακολουθεί και η παραίτηση του Πρωθυπουργού, και ο νέος πλέον βασιλιάς Παύλος, δίνει την εντολή σχηματισμού κυβέρνησης και πάλι στον Κωνσταντίνο Τσαλδάρη.
Αναφορές
1947 01 1947 01 Κατηγορία:1947 1947 01
Δήμος Ποταμιάς Λάρισας
Ήταν δήμος του νομού Λάρισας και βρίσκόταν στο δυτικό τμήμα του νομού. Καταλάμβανε έκταση 200.279 στρεμμάτων και είχε (πραγματικό) πληθυσμό 5.065 κατοίκους.
Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011 εντάχθηκε στο νέο διευρυμένο  Δήμο Ελασσόνας της  Περιφέρειας Θεσσαλίας.
Ο δήμος περιελάμβανε τα εξής 8 δημοτικά διαμερίσματα:
Εξωτερικοί σύνδεσμοι
Ποταμιας
Ιερά Μονή Κοιμήσεως της Θεοτόκου Τσαριτσάνης
Ο Ιερός ναός Κοιμήσεως της Θεοτόκου ( Παναγία), βρίσκεται στην ομώνυμη συνοικία της Τσαριτσάνης, σε περίοπτη θέση και είναι ο μεγαλύτερος και νεότερος Ναός Τσαριτσάνης. Ο Ναός κτίστηκε το 1749 και κάηκε στις 24 Οκτωβρίου το 1818 σύμφωνα με ενθύμηση εκκλησιαστικού βιβλίου της ίδιας εκκλησίας. Η στέγη ξανακτίστηκε το 1820 πάνω στην ίδια τοιχοποιία και ξανακάηκε το 1985. Τότε πιθανόν να κάηκε και το παρεκκλήσι του Αγίου Ιωαννικείου από τον Όλυμπο της Βιθυνίας.
Ο παλιός Ναός
Ο παλιός Ναός πριν την πυρκαγιά του 1985, είχε αξιόλογα ξυλόγλυπτα, ιερά σκεύη, εικόνες και παλιά άμφια, τα οποία δυστυχώς κατάστρεψε η μανία της φωτιάς. Για δυόμιση περίπου αιώνες ο Ιερός Ναός χρησιμοποιήθηκε ως μητροπολιτικός, γιατί την εποχή εκείνη η παρουσία των Τούρκων κατακτητών ήταν ελάχιστη και η κωμόπολη παρουσίαζε μεγάλη πνευματική, εμπορική και οικονομική ανάπτυξη.
Ο κύριος Ναός
Ο Ναός είναι τρίκλιτη βασιλική ξυλόστεγη και κεραμοσκεπής. Χωρίζεται με δυο σειρές από κολώνες σε 3 κλίτη από τα οποία το μεσαίο είναι φαρδύτερο. Τα κλίτη καλύπτονται με κοινή στέγη σε σχήμα σαμαροειδές. Η οροφή είναι ξύλινη με αρμοκαλύπτες που σχηματίζουν  διάφορα  έγχρωμα γεωμετρικά σχήματα. Στο κέντρο σχηματίζεται ένα μεγάλο οκτάγωνο που περιβάλλει τον Παντοκράτορα. Έχει δυο θύρες μια νότια και μια δυτικά.
Αξιόλογη είναι η ξυλογλυπτική τέχνη. Το τέμπλο, έργο μεγάλης δεξιοτεχνίας αλλά ψυχρό, είναι κεντημένο με πυκνά ανήσυχα φυτικά διακοσμητικά θέματα, ανάμεσα στα οποία πλέκονται μορφές ζώων και πτηνών. Συχνά εμφανίζονται και μορφές Αγίων ή και ολόκληρες σκηνές. Στο βημόθυρο βρίσκονται οι δυο καβαλάρηδες και δυο Άγιοι, στο αριστερό φύλλο ο Άγιος Γεώργιος και στο δεξιό ο Άγιος Δημήτριος. Καλή φαίνεται να είναι η σκηνή της Αποκαθήλωσης, στο κεμέρι (ημικυκλικό μέρος του τέμπλου) πάνω από την εικόνα της Παναγίας δίπλα στο βημόθυρο.
Ο άμβωνας είναι με την ίδια τεχνική εκτελούμενος και πιθανότατα από τους ίδιους τεχνίτες. Είναι πολυεδρικός με κουβούκλιο και ο ανεστραμμένος κώνος της βάσης του χωρίζεται σε μακρόστενες τριγωνικές λωρίδες μέσα στις οποίες είναι σκαλισμένα ο Χριστός, η Παναγία, ο Άγιος Πρόδρομος, οι Άγγελοι και οι Άγιοι.
Ο άμβωνας στηρίζεται σε μια κολώνα της κιονοστοιχίας που χωρίζει το μεσαίο από το βόρειο κλίτος. Είναι διαμορφωμένος σε μορφή αρχάγγελου με τη μορφή ρωμαίου πολεμιστή. Στέκεται όρθιος με φολιδωτό θώρακα και με χιτώνα που κουμπώνει μπροστά και πέφτει από τους ώμους στην πλάτη. Η μορφή αποδίδεται σχεδόν ολόγλυφο και ανταποκρίνεται στο σχήμα και στη λειτουργία του στύλου. Παρόμοιες παραστάσεις συναντούμε στην εκκλησία της Αγίας Παρασκευής Κλενοβού, στο Μέτσοβο, στην Αγιά, στην Καστανιά και στα άλλα μέρη της Ελλάδος.
Ιδιαίτερο ενδιαφέρον παρουσιάζει και ο ξυλόγλυπτος δεσποτικός θρόνος με το πλήθος των διακοσμητικών θεμάτων και κυρίως με τα δυο φοβερά λιοντάρια στη βάση του. Τα στρογγυλά μάτια, το ανοιχτό στόμα με τα σουβλερά δόντια, η μπουκλωτή χαίτη, το λιγνό κορμί, ανανεώνουν το κουρασμένο από την επανάληψη θέμα.
Η αγιογραφία της οροφής και γενικά του καθολικού αποτελεί αξιόλογο έργο της τέχνης και σύμφωνα με την επιγραφή που αναγράφεται γύρω από τον Παντοκράτορα που βρίσκεται στην οροφή του μεσαίου κλίτους, φιλοτεχνήθηκε το 1821 από το ζωγράφο Παναγιώτη Βαρουκλή. Η φυσικότητα, η έκφραση, η ζωηρότητα και η κίνηση με τον επιτυχή και πλούσιο χρωματισμό μαρτυρούν ότι ο αγιογράφος αυτός ήταν αξιόλογος.
Σήμερα στον Ιερό Ναό φυλάσσονται αξιόλογα κειμήλια όπως τα ιερά άμφια του Κωνσταντίνου Οικονόμου και οι προσωπικές δωρεές (του μεγάλου ιεροδιδασκάλου), όπως λειψανοθήκες, ιερά σκεύη, εικόνες και η μήτρα του. Όλα αυτά μπόρεσαν να διασωθούν από την πυρκαγιά του 1985, χάρη στην αυτοθυσία  των κατοίκων της κωμόπολης, οι οποίοι παρακινούμενοι  από το φιλόθρησκο αίσθημά τους φρόντισαν να επισκευάσουν το ναό και προσπάθησαν να διατηρήσουν την πρωταρχική μορφή του,  στο κάλλος την τέχνη και την ομορφιά.
Ο πανηγυρισμός του Ναού
Ο Ναός γιορτάζει 2 φορές τον χρόνο, στις 15 Αυγούστου και την Κυριακή της Ορθοδοξίας. Την Κυριακή της Ορθοδοξίας πραγματοποιείται μεγάλος θρησκευτικός Πανηγυρισμός και συνηθίζεται να γίνονται οι δωρεές υπέρ των εκπαιδευτηρίων και το μνημόσυνο του μεγάλου τέκνου της Εκκλησίας και της Τσαριτσάνης Κωνσταντίνου Οικονόμου, με δημόσια έκθεση των άμφιών του. Ο πανηγυρισμός αυτός καθιερώθηκε από τους χρόνους της Τουρκοκρατίας.
Πηγές
Κατηγορία:Μνημεία Δήμου Ελασσόνας Κατηγορία:Μονές του νομού Λάρισας
85 π.Χ.
Θάνατοι
Κατηγορία:Έτη
Παναγιώτης Χιώτης
Ο Παναγιώτης Χιώτης (6 Αυγούστου 1814 - 2 Ιανουαρίου 1896) ήταν Έλληνας εκπαιδευτικός και ιστορικός συγγραφέας από τη Ζάκυνθο. Έγραψε ιστορικά έργα. Για την προσφορά του στην καταγραφή της ιστορίας τιμήθηκε σε εθνικό και σε τοπικό επίπεδο.
Βιογραφία
Κατά την περίοδο της αγγλικής Κατοχής δίδαξε στο Λύκειο του νησιού. Μετά την ένωση των Επτανήσων με την Ελλάδα εργάστηκε ως δάσκαλος στη Ζάκυνθο και διετέλεσε επόπτης της Βιβλιοθήκης του νησιού. Υπήρξε ο άνθρωπος που συνέταξε και τον κανονισμό για τη λειτουργία της, το 1883. Υπήρξε βαθύς ερευνητής της Ιστορίας των Επτανήσων, φθάνοντας ως την Ιταλία. Πέθανε στις αρχές του 1896, χωρίς να προλάβει να ολοκληρώσει ένα έργο με βιογραφίες επιφανών Επτανησίων. Το όνομά του φέρει σήμερα το Ολοήμερο Δημοτικό Σχολείο Κάμπου, με έδρα το Βανάτο.
Σπάρτη (κότερο)
Η Σπάρτη ήταν ιστιοφόρο πλοίο (κότερο) του Ελληνικού Πολεμικού Ναυτικού.
Εντάχθηκε στη δύναμη του στόλου το 1830. Χρησιμοποιήθηκε για την δίωξη της πειρατείας. Το 1840 διαλύθηκε λόγω παλαιότητας στον Ναύσταθμο Πόρου.
Κατηγορία:Ελληνικά Κότερα
86 π.Χ.
Θάνατοι
Κατηγορία:Έτη
Γκαετάνο Μπρέσι
Ο Γκαετάνο Μπρέσι (Gaetano Bresci, Coiano, Πράτο, Τοσκάνη, Βασίλειο της Ιταλίας, 10 Νοεμβρίου 1869 – Νησί Αγίου Στεφάνου, Ventotene, Latina, Λάτσιο, 22 Μαΐου 1901) ήταν Ιταλός αναρχικός και ακτιβιστής, δολοφόνος του Ιταλού μονάρχη Ουμβέρτου Α΄ του «Καλού».
Τα πρώτα χρόνια
Ο Μπρέσι μετανάστευσε στο Πάτερσον της Νέας Υερσέης των ΗΠΑ σε νεαρή ηλικία, όπου εντάχθηκε σε έναν πυρήνα Ιταλών μεταναστών και εργάστηκε ως υφαντουργός. Αργότερα διακρίθηκε σε τοπικές συνδικαλιστικές δράσεις, ενώ υιοθέτησε αναρχικές ιδέες και έγινε εκδότης μίας τοπικής εφημερίδας της ίδιας πολιτικής τοποθέτησης, με τίτλο «Το Κοινωνικό Ζήτημα» («La Questione Sociale»). Πρωτοστάτησε στην ανάπτυξη κοινωνικών δράσεων με χρηματικές εισφορές των μελών της εφημερίδας του.
Δολοφονία του Ουμβέρτου Α΄, της Ιταλίας
Αποφάσισε να δολοφονήσει τον Ιταλό μονάρχη, έπειτα από τη σφαγή δεκάδων Ιταλών εργατών που διαδήλωναν άοπλοι για καλύτερες εργασιακές συνθήκες, στο Μιλάνο από τις 6 έως τις 10 Μαΐου 1898. Μεταξύ των τουλάχιστον 80 νεκρών ήταν και η αδελφή του Μπρέσι. Τότε εκείνος αιτήθηκε την επιστροφή ενός σημαντικού ποσού (150 δολαρίων) που είχε συνεισφέρει στην κοινή οργάνωση (κάτι που προκάλεσε την έντονη δυσφορία των συντρόφων του) και με αυτό πραγματοποίησε το ταξίδι στην χώρα του, όπου στη Μόντσα, στις 29 Ιουλίου του 1900 χρησιμοποιώντας ένα ρεβόλβερ 32 χιλ., πυροβόλησε τέσσερις φορές από κοντινή απόσταση τον Ιταλό βασιλέα και τον σκότωσε, ως αντίποινα για τη δολοφονία των εργατών. Συνελήφθη και κακοποιήθηκε, ενώ δήλωσε ότι η πράξη του ήταν συμβολική, κατά ενός τυραννικού θεσμού, όχι ενός προσώπου.
Καταδίκη και το τέλος
Στο δικαστήριο την υπεράσπισή του ανέλαβε ο αναρχικός δικηγόρος Francesco Saverio Merlino (1856 – 1930). Ο Μπρέσι κρίθηκε ένοχος, απέφυγε όμως την εκτέλεση χάρις σε έναν πρόσφατα ψηφισμένο νόμο, καταδικάστηκε όμως σε ισόβια καταναγκαστικά έργα και μεταφέρθηκε στις φυλακές της νήσου του Αγίου Στεφάνου, τόπο εγκλεισμού πολλών ακόμη ομοϊδεατών του. Ωστόσο, πολύ σύντομα δολοφονήθηκε εκεί με στραγγαλισμό, από έναν δεσμοφύλακα. Οι σύντροφοί του, όταν έμαθαν το σκοπό για τον οποίο απαίτησε την επιστροφή των χρημάτων, αποκατέστησαν τη μνήμη του και ανέλαβαν την προστασία της μοναχοκόρης του. Αντίθετα, η χήρα του δεν έδειξε ποτέ ότι εκτίμησε την πράξη του.
Επιρροή
Ο Μπρέσι τιμάται σήμερα ως μάρτυρας για την ελευθερία, από την αναρχική Ιταλική κοινότητα και όχι μόνο. Το όνομά του, που με απόφαση του δικαστηρίου που τον καταδίκασε κρίθηκε απαγορευμένο, δόθηκε σε παιδιά θαυμαστών της πράξης του, ενώ ο Ιταλός αναρχικός καλλιτέχνης Flavio Constantini του αφιέρωσε ένα ζωγραφικό έργο, το 1974. Επίσης από το 1985 και ύστερα από απόφαση του δημοτικού συμβουλίου της πόλης της Carrara, όπου βρίσκεται η έδρα της «Ιταλικής Αναρχικής Ομοσπονδίας» («F.A.I.»), έχει φιλοτεχνηθεί και εγκαινιαστεί ένα μαρμάρινο άγαλμά του, δημιουργία του γλύπτη Carlo Sergio Signori. Τέλος, στο Πράτο όπου γεννήθηκε ο Μπρέσι, υπάρχει οδός με το όνομά του.
Εξωτερικοί σύνδεσμοι
Κατηγορία:Ιταλοί αναρχικοί
87 π.Χ.
Θάνατοι
Κατηγορία:Έτη
Ιερά Μονή Παναγίας Θεοτόκου Πυθίου
Η  Ιερά Μονή Παναγίας Θεοτόκου Πυθίου γνωστή ως ναός της Παναγίας είναι ένας ιερός ναός στα νοτιοανατολικά του χωριού Πυθίου. Ο ναός σύμφωνα με την κτητορική επιγραφή, που βρίσκεται εσωτερικά του υπερθύρου της δυτικής θύρας του καθολικού, χρονολογείται το 1638. Σύμφωνα με πληροφορίες ο ναός της Παναγίας, τα παλαιότερα χρόνια, ήταν μοναστήρι, ενώ σήμερα χρησιμοποιείται ως κοιμητηριακός.
Ο ναός είναι λιθόκτιστος, αρχιτεκτονικού ρυθμού τρίκλιτης βασιλικής με δίρριχτη στέγη. Χωρίζεται σε ευρύχωρο νάρθηκα και στο εσωτερικό του κυρίως ναού, ενώ τα κλίτη χωρίζονται με βραχείς και στερεούς κίονες. Ο αγιογραφικός διάκοσμος του ναού και το παλαιό ξυλόγλυπτο τέμπλο χρονολογούνται με την ανοικοδόμηση του ναού. Οι τοιχογραφίες του ναού είναι πλούσιες σε θεματολογία από την παλαιά και την καινή διαθήκη, παραστάσεις αγίων και μαρτύρια.
Ιδιαίτερο χαρακτηριστικό του ναού αποτελεί το κυλινδροειδές καμπαναριό. Πρόκειται για το μοναδικό κυκλικό κωδωνοστάσιο στο θεσσαλικό χώρο, καθώς η μοναστηριακή αρχιτεκτονική χρησιμοποιούσε πάντα το μοναστηριακό τετράγωνο. Στο ναό της Παναγίας, στα αριστερά της εισόδου, σώζεται καμαροσκέπαστη κρύπτη. Είναι κτισμένη με πωρόλιθο, διαστάσεων 9μ. x 2μ. x 5,20μ., στηρίζεται σε δύο πέτρινα τόξα και αερίζεται από τέσσερις αεραγωγούς. Η κρύπτη χρησίμευε για την απόκρυψη προσώπων και πραγμάτων. Όταν το μοναστήρι ήταν στην ακμή του, πάνω από την κρύπτη έφερε κτίσματα δωματίων και άλλων βοηθητικών χώρων, τα οποία με την πάροδο του χρόνου καταστράφηκαν.
Πηγές
Κατηγορία:Μνημεία Δήμου Ελασσόνας Κατηγορία:Μονές του νομού Λάρισας
Σχολή Οικονομικών του Πανεπιστημίου Άαλτο
220px|thumb|Το Λογότυπο της Σχολής Οικονομικών του Πανεπιστημίου Άαλτο. Η Σχολή Οικονομικών του Πανεπιστημίου Άαλτο (Άαλτο ΟΙΚΟ, φινλ.: Aalto-yliopiston kauppakorkeakoulu, σουηδ.: Aalto-universitets handelshögskola) γνωστή και ως Σχολή Οικονομικών του Ελσίνκι (ΣΟE) έως το 2009, είναι το μεγαλύτερο και σημαντικότερο επιχειρηματικό σχολείο στη Φινλανδία και ένα από τα πιο γνωστά στην Ευρώπη.
Ιδρύθηκε το 1911, είναι η αρχαιότερη σχολή επιχειρήσεων στη Φινλανδία και μια από τις παλαιότερες σχολές των επιχειρήσεων στις Σκανδιναβικές χώρες. Η Σχολή Οικονομικών έγινε μέρος του Πανεπιστημίου Άαλτο, από την 1η Ιανουαρίου του 2010.
Αποτελούμενη από περίπου 3.300 προπτυχιακούς φοιτητές και 270 μεταπτυχιακούς φοιτητές, η Σχολή Οικονομικών του Πανεπιστημίου Άαλτο είναι μια καινοτόμος και ζωηρή κοινότητα που πραγματοποιεί υψηλής ποιότητας έρευνα, με στενές σχέσεις με την επιχειρηματική κοινότητα. Η κύρια πανεπιστημιούπολη βρίσκεται στην περιοχή Etu-Töölö του Ελσίνκι και η άλλη στην πόλη Mikkeli.
Εξωτερικοί σύνδεσμοι
Κατηγορία:Πανεπιστήμια στη Φινλανδία
Παρκ Ριτζ (Ιλινόις)
Η Παρκ Ριτζ είναι πόλη των ΗΠΑ στο ΒΑ. τμήμα (Κουκ Κάουντρυ) της Πολιτείας Ιλινόις. Βρίσκεται σε απόσταση 15 μιλίων ΒΔ. του κέντρου του Σικάγου, του οποίου αποτελεί σημαντικό προάστιο, κοντά στο διεθνές αεροδρόμιο Ο΄ Χέαρ.
Το όνομα της πόλης προέρχεται από την κορυφογραμμή της γεωγραφικής της θέσης. Αποτελεί σπουδαίο οικιστικό και εκπαιδευτικό κέντρο μέσης εκπαίδευσης. Το έδαφος της γύρω περιοχής είναι πλούσιο σε πηλό εκ του οποίου και έχει αναπτύξει σπουδαία βιομηχανία κατασκευής τούβλων και κεραμικής. Το προηγούμενο όνομα της πόλης ήταν Πέννυβιλ προς τιμή σπουδαίου βιοτέχνη που δημιούργησε τεράστια βιομηχανία κεραμικής. Η συνολική της έκταση είναι περίπου 18 τ.χλμ. ενώ ο πληθυσμός της πόλης φθάνει περίπου τους 38.000 κατοίκους.
Αξιοθέατα
Από τα σπουδαιότερα αξιοθέατα της πόλης είναι το παλαιό "Πικ Γουίκ θήατερ", κινηματοθέατρο και χώρος συναυλιών, κατασκευής 1928, σε στυλ «αρτ ντεκό», μονόπυργο, 1400 θέσεων, που αποτελεί και το σήμα κατατεθέν της πόλης, καθώς και η Δημοτική Βιβλιοθήκη που ιδρύθηκε και εγκαινιάσθηκε  το 1913 με επιχορήγηση του ιδρύματος Καρνέτζι
Από την πόλη αυτή κατάγεται η Χίλαρι Κλίντον, άλλοτε πρώτη κυρία των ΗΠΑ.
Εξωτερικοί σύνδεσμοι
Κατηγορία:Πόλεις του Ιλινόι
Λα Τουρ-ντυ-Πεν
Η κοινότητα Λα Τουρ-ντυ-Πεν (γαλλικά: La Tour-du-Pin) είναι κοινότητα του νομού Ιζέρ στην περιοχή Ωβέρνη Ρον-Αλπ, στη νοτιοανατολική Γαλλία. Με την Βιέν αποτελούν τις δύο υπονομαρχίες του νομού. Ο πληθυσμός της κοινότητας ανέρχεται σε 8.080 κατοίκους (2017).
Ιστορικά, η κοινότητα Λα Τουρ-ντυ-Πεν υπάγονταν στην παλαιά επαρχία Ντωφινέ και κατά τη διάρκεια του Μεσαίωνα ήταν έδρα σημαντικής βαρονίας. Το όνομα του οίκου των Ντε Λα Τουρ-ντυ-Πεν συνδέεται με την πόλη και αυτή τη βαρονία του Ντωφινέ.
Οι κάτοικοι ονομάζονται Τυριπινουά (ζ).
Γεωγραφικά στοιχεία
Βρίσκεται στην κοιλάδα του Ροδανού. Από το έδαφός της διέρχεται ο ποταμός Μπουρμπρ, παραπόταμος στην αριστερή όχθη του Ροδανού, μήκους 72,2 χιλιομέτρων και δύο από τους παραποτάμους του.
Η απόσταση από το Παρίσι είναι 434 χιλιόμετρα (σε ευθεία γραμμή) στα νοτιοανατολικά, από τη Γκρενόμπλ, την πρωτεύουσα του νομού Ιζέρ, είναι 67 χιλιόμετρα οδικώς και από τη Βιέν, δεύτερη υπονομαρχία του νομού, 57 χιλιόμετρα οδικώς.
Η σχετικά μικρή πόλη είναι υπονομαρχία του νομού Ιζέρ, καθώς και κέντρο μιας ευρύτερης περιοχής κοινοτήτων με περισσότερους από 60.000 κατοίκους. Υπήρξε έδρα παλιάς σημαντικής βαρονίας και είναι χτισμένη πάνω στον παλιό δρόμο από το Παρίσι στο Μιλάνο. Η πόλη έχει γραφικό ιστορικό κέντρο με στενά δρομάκια με σειρές αστικών κατοικιών, πολλές κατασκευασμένες από πέτρα, μικρές στοές ανάμεσα στους δρόμους και παλιά σιντριβάνια. Εξυπηρετείται από πολλούς δρόμους και τη σιδηροδρομική γραμμή TER.
Αξιοθέατα
μικρογραφία|Ο καθεδρικός ναός
Εξωτερικοί σύνδεσμοι
Κατηγορία:Πόλεις της Γαλλίας Κατηγορία:Πόλεις του Ρον-Αλπ
Μπενουά Μάντελμπροτ
thumb|260x260px|Εικόνα ενός [[φράκταλ]] Ο Μπενουά Μάντελμπροτ (Benoît B. Mandelbrot, 20 Νοεμβρίου 1924 - 14 Οκτωβρίου 2010) ήταν Γαλλοαμερικανός μαθηματικός γεννημένος στην Πολωνία. Ο Μάντελμπροτ εργάστηκε σε ευρύ φάσμα πεδίων των μαθηματικών, ανάμεσα στα οποία συναντούμε τα μαθηματικά φυσικών επιστημών και την ποσοτική χρηματοοικονομική. Ωστόσο έγινε περισσότερο γνωστός από την ενασχόληση του με την «τέχνη της τραχύτητας», όπως ο ίδιος την αποκάλεσε, των φυσικών φαινομένων και των «ακανόνιστων στοιχείων» στη ζωή. Θεωρείται ο «πατέρας» της μορφοκλασματικής γεωμετρίας, της γεωμετρίας των φράκταλ, όπως αλλιώς ονομάζεται. Ο ίδιος καθιέρωσε τον όρο «φράκταλ» για να περιγράψει μια κατηγορία μαθηματικών αντικειμένων με ακανόνιστα περιγράμματα, τα οποία μιμούνται τα ακανόνιστα σχήματα που απαντώνται στη φύση (αυτο-ομοιότητα).
Το 1936, ενώ ήταν παιδί, η οικογένεια του Μάντελμπροτ μετανάστευσε στη Γαλλία. Μετά το τέλος του Δεύτερου Παγκοσμίου Πολέμου, ο Μάντελμπροτ σπούδασε μαθηματικά και φοίτησε σε πανεπιστήμια στο Παρίσι και τις Ηνωμένες Πολιτείες και απέκτησε μεταπτυχιακό δίπλωμα στον τομέα της αεροναυπηγικής από το Ινστιτούτο Τεχνολογίας της Καλιφόρνια. Πέρασε μεγάλο μέρος της ζωής του διαμένοντας και δουλεύοντας στις Ηνωμένες Πολιτείες και στη Γαλλία, αποκτώντας διπλή γαλλική και αμερικανική υπηκοότητα. Το 1958, άρχισε μια καριέρα 35 ετών στην IBM, όπου έγινε Ομότιμος Εταίρος της και περιοδικά δίδασκε στο Πανεπιστήμιο του Χάρβαρντ. Μετά τη δημοσίευση της μελέτης του για την αγορά του πρωτογενούς τομέα στην Αμερική σε σύγκριση με τις προθεσμιακές επενδύσεις στον τομέα του βαμβακιού, δίδαξε Οικονομικά και εφαρμοσμένες επιστήμες στο Χάρβαρντ.
Γκραντ Μπέυ, Γρενάδα
Η Γκραντ Μπέυ (αγγλικά: Grand Bay) είναι ένα χωριό της Γρενάδα. Είναι το δεύτερο σε έκταση μεγαλύτερο του νησιού Καρριακού.
Μπενουά Μάντελμπροτ
Λόγω της πρόσβασης του σε υπολογιστές της IBM,ο Μάντελμπροτ ήταν ένας από τους πρώτους που χρησιμοποίησαν γραφικά υπολογιστών για να δημιουργήσει και να εμφανίσει γεωμετρικά αντικείμενα μορφοκλασματικής μορφής, τα φράκταλ και έτσι έφτασε το 1979 να ανακαλύψει το λεγόμενο «Σύνολο Μάντελμπροτ». Έδειξε πώς η οπτική πολυπλοκότητα μπορεί να δημιουργηθεί από απλούς κανόνες. Είπε ότι τα πράγματα που συνήθως θεωρούνται ότι είναι "τραχιά" ή "χαοτικά", όπως τα σύννεφα ή οι ακτές, στην πραγματικότητα έχουν «βαθμούς τάξης». Η επικεντρωμένη στα μαθηματικά και τη γεωμετρία έρευνα του προσέφερε σε τομείς όπως η στατιστική φυσική, μετεωρολογία, υδρολογία, γεωμορφολογία, ανατομία, νευρολογία, γλωσσολογία, τεχνολογία πληροφοριών, γραφικά υπολογιστών, οικονομία, γεωλογία, ιατρική, κοσμολογία, μηχανική, θεωρία του χάους, μεταλλουργία και στις κοινωνικές επιστήμες.
Γκραντ Μπέυ, Γρενάδα
Γεωγραφία
Η Γκραντ Μπέυ βρίσκεται βορειοανατολικά της Γρενάδας και κεντρο-ανατιλικά του νησιού Καρριακού. Βρίσκεται βορειοανατολικά του Χίλσμπορο και νοτιοανατολικά του Λ'Απέλ. Βρίσκεται 4 χιλιόμετρα βορειοανατολικά του Χίλσμπορο, 37 χλμ. βορειοανατολικά της Σωτέρ, 44 χλμ. βορειοανατολικά της Βικτόρια και της Ενορίας του Αγίου Μάρκου, 45 χλμ. μακρυά από την Λα Μπάιγ, 46 χλμ. βορειοανατολικά της Ενορίας του Αγίου Ιωάννη και 48 χλμ. βορειοανατολικά της Γκουγιάβ.
Μπενουά Μάντελμπροτ
Προς το τέλος της καριέρας του, έφτασε στην υψηλότερη ακαδημαϊκή βαθμίδα του Πανεπιστημίου του Γέιλ (Sterling Professor of Mathematical Sciences) και έγινε ο γηραιότερος καθηγητής με έδρα στην ιστορία του Γέιλ. Επίσης ο Μάντελμπροτ κατείχε θέσεις στα παρακάτω ιδρύματα: Pacific Northwest National Laboratory, Université Lille Nord de France, Institute for Advanced Study και στο Εθνικό Κέντρο Επιστημονικών Ερευνών της Γαλλίας. Κατά τη διάρκεια της καριέρας του έλαβε πάνω από 15 τιμητικά διδακτορικά ως αναγνώριση της συμβολής του στην επιστήμη, πολλά βραβεία και επίσης συμμετείχε στη συγγραφή πολλών επιστημονικών περιοδικών. Η αυτοβιογραφία του, The Fractalist: Memoir of a Scientific Maverick, δημοσιεύτηκε το 2012.
Πρώτα Χρόνια
Ο Μάντελμπροτ γεννήθηκε στη Βαρσοβία κατά τη διάρκεια της Δεύτερης Δημοκρατίας της Πολωνίας. Η οικογένειά του ήταν εβραϊκής καταγωγής. Αν και ο πατέρας του για τα προς το ζην ασχολούνταν με το εμπόριο ρούχων, η οικογένεια του είχε μια ισχυρή ακαδημαϊκή παράδοση και η μητέρα του ήταν χειρουργός οδοντίατρος. Για πρώτη φορά μυήθηκε στα μαθηματικά από δύο θείους του, ο ένας από τους οποίους, ο Szolem Mandelbrot, ήταν μαθηματικός που κατοικούσε στο Παρίσι. Σύμφωνα με την αυτοβιογραφία του Μάντελμπροτ, «η αγάπη του [Szolem] ήταν τα μαθηματικά».
Οικογενειακώς μετανάστευσαν από την Πολωνία στη Γαλλία το 1936, όταν ήταν 11. Σύμφωνα με τα γραφόμενα του «Το γεγονός ότι οι γονείς μου, ως οικονομικοί και πολιτικοί πρόσφυγες, βρήκαν και έζησαν με τον Szolem στη Γαλλία έσωσε τη ζωή μας». Ο Μάντελμπροτ φόιτησε στο Lycée Rolin στο Παρίσι μέχρι την έναρξη του Β΄ Παγκοσμίου Πολέμου, έως ότου η οικογένεια του μετακόμισε στην Tulle της Γαλλίας. Βοηθήθηκε από το Ραβίνο David Feuerwerker, τον Ραβίνο της Μπριβ - Λα - Γκαγιάρντ, για να συνεχίσει τις σπουδές του. Μεγάλο μέρος της Γαλλίας είχε καταληφθεί από τους Ναζί εκείνη την περίοδο και Mandelbrot υπενθυμίζει αυτή την περίοδο:
Γκραντ Μπέυ, Γρενάδα
Παραπομπές
Κατηγορία:Πόλεις της Γρενάδας γ
Μπενουά Μάντελμπροτ
Πρώτα Χρόνια
"Ο μόνιμος φόβος μας ήταν ότι ένας αρκετά αποφασισμένος εχθρός μας μπορεί να μας αναφέρει στις αρχές και αυτό να μας οδηγήσει στον θάνατο. Αυτό συνέβη σε έναν στενό μας φίλο από το Παρίσι, τον Zina Morhange, ο οποίος ήταν ένας γιατρός από κοντινή επαρχεία. Ένας άλλος ιατρός τον κατήγγειλε απλά για να εξαλείψει τον ανταγωνισμό. Εμείς ξεφύγαμε από αυτή τη μοίρα. Ποιος ξέρει γιατί;"
Το 1944, ο Μάντελμπροτ επέστρεψε στο Παρίσι, σπούδασε στο Lycée du Parc στη Λυών, και το 1945 - 1947 φοίτησε στην Πολυτεχνική Σχολή του Παρισιού (École Polytechnique), όπου σπούδασε με καθηγητές τους Γκαστόν Τζούλια (Gaston Julia) και Πωλ Λεβί (Paul Lévy). Την περίοδο 1947 - 1949 σπούδασε στο Ινστιτούτο Τεχνολογίας της Καλιφόρνια, όπου απέκτησε μεταπτυχιακό τίτλο στον τομέα της αεροναυπηγικής. Επιστρέφοντας στη Γαλλία, το 1952, απέκτησε το διδακτορικό του στις Μαθηματικές Επιστήμες στο Πανεπιστήμιο του Παρισιού.
Ερευνητικό Έργο
Από το 1951 και μετά, ο Μάντελμπροτ ασχολήθηκε όχι μόνο τον τομέα των μαθηματικών αλλά και με άλλους τομείς εφαρμοσμένων επιστημών όπως τα οικονομικά, η θεωρία της πληροφορίας και η ρευστομηχανική.
Καταστάσεις τυχαιότητας και χρηματοπιστωτικές αγορές
Ο Μάντελμπροτ διαπίστωσε ότι οι μεταβολές των τιμών στις χρηματοπιστωτικές αγορές δεν ακολουθούν μια κανονική κατανομή (γνωστή και ως Γκαουσιανή κατανομή), αλλά μάλλον τις σταθερές κατανομές του Λεβί έχοντας θεωρητικά άπειρη διακύμανση. Βρήκε, για παράδειγμα, ότι οι τιμές του βαμβακιού ακολουθούσαν σταθερή κατανομή Λεβί με την παράμετρο α ίση με 1,7 και όχι 2, όπως σε μία κατανομή Γκάους. Οι "σταθερές" κατανομές έχουν την ιδιότητα ότι το άθροισμα πολλών περιπτώσεων μιας τυχαίας μεταβλητής ακολουθεί την ίδια κατανομή, αλλά με μια παράμετρο μεγαλύτερης κλίμακας. Το 1975, ο Μάντελμπροτ επινόησε τον όρο φράκταλ για να περιγράψει αυτές τις δομές και αρχικά δημοσίευσε για πρώτη φορά τις ιδέες του, και αργότερα μετέφρασε, το Fractals: Form, Chance and Dimension. Σύμφωνα με τον επιστήμονα Στίβεν Γούλφραμ, το βιβλίο ήταν μια "επανάσταση" για τον Μάντελμπροτ, όπου μέχρι τότε «εφάρμοζε σχετικά απλά μαθηματικά σε τομείς στους οποίους "σοβαρά" μαθηματικά δεν είχαν εφαρμοστεί στο παρελθόν». Ο Γούλφραμ προσθέτει ότι ως αποτέλεσμα αυτής της νέας του έρευνας, δεν ήταν πλέον ένας «περιπλανόμενος επιστήμονας», και αργότερα τον αποκάλεσε «ο πατέρας των fractals» :"Ο Μάντελμπροτ κατέληξε να εντοπίσει μια πολύ ισχυρότερη και θεμελιώδη ιδέα - με απλά λόγια, κατέληξε στο ότι υπάρχουν ορισμένα γεωμετρικά σχήματα, τα οποία ονόμασε "φράκταλ", που είναι εξίσου "τραχεία" σε όλες τις κλίμακες. Όσο κοντά και αν τα κοιτάξεις, ποτέ δεν γίνονται απλούστερα, όπως και το τμήμα μιας βραχώδους ακτογραμμής το βλέπουμε στα πόδια μας ακριβώς τόσο οδοντωτό όσο και από το διάστημα." Ο Γούλφραμ περιγράφει εν συντομία τα φράκταλς ως μια μορφή γεωμετρικής επανάληψης, «στην οποία όλο και μικρότερα αντίγραφα ενός μοτίβου εμφωλεύονται διαδοχικά το ένα μέσα στο άλλο, έτσι ώστε να εμφανίζονται τα ίδια περίπλοκα σχήματα όσο και αν μεγεθύνονται. Τα φύλλα της φτέρης φύλλα και το μπρόκολο είναι δύο παραδείγματα από τη φύση». Επισημαίνει επίσης ένα απροσδόκητο συμπέρασμα:"Κάποιος θα φανταζόταν ότι μια τέτοια απλή και θεμελιώδης μορφή κανονικότητας θα είχε μελετηθεί για τις εκατοντάδες, αν όχι χιλιάδες χρόνια. Αλλά αυτό δεν ήταν αλήθεια. Στην πραγματικότητα, ήρθε στο προσκήνιο μόνο τα τελευταία 30 περίπου χρόνια, σχεδόν εξ ολοκλήρου μέσα από τις προσπάθειες ενός ανθρώπου, του μαθηματικού Μπενουά Μάντελμπροτ." Ο Μάντελμπροτ χρησιμοποίησε τον όρο «φράκταλ», ο οποίος προέρχεται από τη λατινική λέξη "fractus", που ορίζεται ως σπασμένο ή κερματισμένο γυαλί. Έχοντας στη διάθεση του τους προσφάτως ανεπτυγμένους υπολογιστές της IBM, ο Μάντελμπροτ ήταν σε θέση να δημιουργήσει εικόνες φράκταλ χρησιμοποιώντας γραφικά δημιουργούμενα με κώδικα υπολογιστή. Τις εικόνες αυτές ένας ερευνητής τις παρομοιάζει με «τον ξέφρενο ενθουσιασμό της ψυχεδελικής τέχνης της δεκαετίας του 1960 με μορφές που θυμίζουν τη φύση και το ανθρώπινο σώμα.» Επίσης, είδε τον εαυτό του ως «επίδοξο Κέπλερ», μετά τον επιστήμονα του 17ου αιώνα Γιοχάνες Κέπλερ, ο οποίος υπολόγισε και περιέγραψε τις τροχιές των πλανητών.
Ο Μάντελμπροτ, όμως, ποτέ δεν αισθάνθηκε ότι είχε εφεύρει μια νέα ιδέα. Ο ίδιος περιγράφει τα συναισθήματά του σε ένα ντοκιμαντέρ με τον συγγραφέα Άρθουρ Κλαρκ:"Η εξερεύνηση αυτού του συνόλου σίγουρα δεν είχε ποτέ την αίσθηση της εφεύρεσης. Ποτέ δεν είχα την αίσθηση ότι η φαντασία μου ήταν αρκετά πλούσια για να εφεύρει όλα αυτά τα εκπληκτικά πράγματα όταν ανακαλύφθηκαν. Ήταν εκεί, ακόμα κι αν κανείς δεν τα είχε δει πριν. Είναι υπέροχο, μια πολύ απλή φόρμουλα εξηγεί όλα αυτά τα πολύ περίπλοκα πράγματα. Έτσι, ο στόχος της επιστήμης είναι αρχίζοντας από ένα χάος, να το εξηγεί με έναν απλό μαθηματικό τύπο, ένα είδος όνειρο για την επιστήμη." Σύμφωνα με τον Κλάρκ, "το Σύνολο Μάντελμπροτ είναι πράγματι μία από τις πιο εκπληκτικές ανακαλύψεις σε ολόκληρη την ιστορία των μαθηματικών. Ποιος θα μπορούσε να ονειρευτεί ότι μια τέτοια απίστευτα απλή εξίσωση θα μπορούσε να δημιουργεί εικόνες κυριολεκτικά άπειρης πολυπλοκότητας;". Ο Κλάρκ σημειώνει επίσης μια «περίεργη σύμπτωση»: "για το όνομα του Mandelbrot, και τη λέξη «μάνταλα» - θρησκευτικό σύμβολο, το οποίο είμαι βέβαιος ότι είναι μια καθαρή σύμπτωση, αλλά πράγματι το σύνολο Μάντελμπροτ φαίνεται να περιέχει έναν τεράστιο αριθμό μάνταλα."[21]
Ο Μάντελμπροτ αποχώρησε από την IBM το 1987, μετά από 35 χρόνια και 12 ημέρες, όταν η IBM αποφάσισε να τερματίσει την έρευνα στο τμήμα του. Εντάχθηκε στο Τμήμα Μαθηματικών στο Γέιλ και έλαβε την πρώτη έδρα το 1999, στην ηλικία των 75. Όταν αποσύρθηκε, το 2005, τελείωσε την καριέρα του ως καθηγητής με έδρα Στέρλινγκ.
Φράκταλς και η "Θεωρία της Τραχύτητας"
Ο Μάντελμπροτ δημιούργησε την πρώτη "θεωρία της τραχύτητας", και είδε "τραχύτητα" στα σχήματα των βουνών, των ακτών και των λεκανών απορροής ποταμών, των δομών των φυτών, των αιμοφόρων αγγείων, των πνευμόνων και στην ομαδοποίηση των γαλαξιών. Η προσωπική του αναζήτηση ήταν να δημιουργήσει έναν μαθηματικό τύπο για τη μέτρηση της συνολικής «τραχύτητα» των εν λόγω αντικειμένων στη φύση. Άρχισε ρωτώντας τον εαυτό διάφορα είδη ερωτήσεων που σχετίζονται με τη φύση: "Μπορεί η γεωμετρία να προσφέρει αυτό που η ελληνική ρίζα της λέξης υπόσχεται, δηλαδή αξιόπιστη μέτρηση όχι μόνον των καλλιεργημένων χωραφιών κατά μήκος του ποταμού Νείλου, αλλά και της αδάμαστης γης;" Στη διατριβή του με τίτλο "Πόσο είναι το μήκος των ακτών τις Βρετανίας; Στατιστική αυτοομοιότητα και μορφοκλασματική διάσταση", η οποία δημοσιεύτηκε στο περιοδικό Science το 1967 ο Μάντελμπροτ εξετάζει αυτοόμοιες καμπύλες με διάσταση Χάουσντορφ μεταξύ 1 και 2. Αυτές οι καμπύλες είναι παραδείγματα φράκταλ, αν και ο Μάντελμπροτ δεν χρησιμοποιεί τον όρο στη διατριβή, καθώς τον εισηγήθηκε το 1975. Η διατριβή αυτή αποτελεί την πρώτη του Μάντελμπροτ πάνω στο θέμα των φράκταλ.
Τα φράκταλς συναντώνται επίσης σε ανθρώπινες δραστηριότητες, όπως η μουσική, η ζωγραφική, η αρχιτεκτονική, και στο χρηματιστήριο. Ο Μάντελμπροτ πίστευε ότι τα φράκταλς, απείχαν πολύ από το να είναι αφύσικα και ήταν από πολλές απόψεις πιο διαισθητικά και φυσικά από τα τεχνητά λεία αντικείμενα της παραδοσιακής Ευκλείδειας γεωμετρίας:"Τα σύννεφα δεν είναι σφαίρες, τα βουνά δεν είναι κώνοι, οι ακτογραμμές δεν είναι κύκλοι και το γάβγισμα δεν είναι ομαλό ούτε η αστραπή ταξιδεύει σε ευθεία γραμμή.""— Γράφει ο Μάντελμπροτ στην εισαγωγή του πιο γνωστού του βιβλίου Η μορφοκλασματική Γεωμετρία της Φύσης (The Fractal Geometry of Nature)." Ο Μάντελμπροτ έχει αποκαλεστεί οραματιστής και αιρετικός. Το ανεπίσημο και παθιασμένο στυλ γραφής του και η έμφαση που έδινε στην οπτική και γεωμετρική διαίσθηση (την οποία εμπλούτιζε με την εισαγωγή πολυάριθμων εικόνων) έκανε το βιβλίο του Η μορφοκλασματική Γεωμετρία της Φύσης προσβάσιμο και κατανοητό και σε μη-ειδικούς. Το βιβλίο προκάλεσε ευρέως το λαϊκό ενδιαφέρον για τα φράκταλς και συνέβαλε στη εξέλιξη της Θεωρίας του Χάους και σε άλλους τομείς της επιστήμης και των μαθηματικών. Ο Μάντελμπροτ επίσης εφάρμοσε τις ιδέες του στην Κοσμολογία. Το 1974 έδωσε μια νέα εξήγηση στο παράδοξο του Όλμπερς (το αίνιγμα του "σκοτεινού ουρανού τη νύχτα"), καταδεικνύοντας τις συνέπειες της Θεωρίας των Φράκταλς ως ικανές αλλά όχι αναγκαίες για την επίλυση του παραδόξου. Διατύπωσε την άποψη ότι εάν τα άστρα έχουν κατανομή φράκταλ στο Σύμπαν (για παράδειγμα όπως η Σκόνη του Καντόρ), δεν θα είναι απαραίτητο να βασιζόμαστε στη θεωρία της Μεγάλης Έκρηξης για να εξηγήσουμε το παράδοξο. Το μοντέλο του δεν θα απέκλειε μια Μεγάλη Έκρηξη, αλλά θα εξηγούσε τον σκοτεινό ουρανό, ακόμη και αν αυτή δεν είχε συμβεί.
Βραβεία και τιμητικές διακρίσεις
Ο Μάντελμπροτ τιμήθηκε με πολυάριθμες διακρίσεις, μεταξύ των οποίων το ιαπωνικό Βραβείο Επιστήμης και Τεχνολογίας, το 2003 και το Βραβείο Βολφ για τη Φυσική το 1993, επειδή «μετέβαλε τη θεώρησή μας για τη φύση». Επίσης ήταν ομιλητής το 2006, στην καθιερωμένη ετήσια διάλεξη που διοργανώνει η Αμερικανική Μαθηματική Εταιρεία προς τιμήν του Αϊνστάιν.
Ο μικρός αστεροειδής 27500 Μάντελμπροτ ονομάστηκε έτσι προς τιμήν του. Το Νοέμβριο του 1990, έγινε Ιππότης της Γαλλικής Λεγεώνας της Τιμής και τον Ιανουάριο του 2006 προήχθη σε Αξιωματικός της.
Η Κληρονομιά και ο Θάνατος του
Ο Κρις Άντερσον, επιμελητής του συνεδρίου TED, περιγράφει τον Μάντελμπροτ ως «μια προσωπικότητα που άλλαξε τον τρόπο που βλέπουμε τον κόσμο».[36] Ο Νικολά Σαρκοζί, ο Πρόεδρος της Γαλλίας κατά τον χρόνο του θανάτου του Μάντελμπροτ, δήλωσε ότι ο Μάντελμπροτ είχε «ένα ισχυρό μυαλό που ποτέ δεν δίστασε να καινοτομήσει και να σπάσει τις προκαταλήψεις. Το έργο του, αναπτύχθηκε εξ ολοκλήρου εκτός της έρευνας που ακολουθεί το ρεύμα και οδήγησε στη σύγχρονη θεωρία της πληροφορίας».[37] Η νεκρολογία για τον Μάντελμπροτ στο περιοδικό The Economist επισημαίνει τη φήμη του ως «διασημότητα πέρα ​​από την ακαδημία» και τον επαινεί ως ο «πατέρας της μορφοκλασματικής γεωμετρίας».[38]
Σημειώσεις
<references group="σημ." />
Εξωτερικοί σύνδεσμοι
Κατηγορία:Γάλλοι μαθηματικοί Κατηγορία:Αμερικανοί μαθηματικοί Κατηγορία:Γαλλοεβραίοι Κατηγορία:Αμερικανοεβραίοι επιστήμονες Κατηγορία:Μαθηματικοί του 20ού αιώνα Κατηγορία:Πολωνοί λιθουανικής καταγωγής
Διοικητική υποδιαίρεση της Ρωσίας
Η Ρωσική Ομοσπονδία υποδιαιρείται σε πολλών τύπων και επιπέδων διοικητικές μονάδες.
Ομοσπονδιακά υποκείμενα
thumb|200px|Ομοσπονδιακά υποκείμενα
Η Ρωσία είναι ομοσπονδιακή δημοκρατία, που από τον Μάρτιο του 2014 διαιρείται σε 85 ομόσπονδες ενότητες (субъекты федерации), οι οποίες αποτελούν συστατικά μέλη της Ομοσπονδίας και έχουν ίσα μεταξύ τους ομοσπονδιακά δικαιώματα και αντιπροσώπευση στο Συμβούλιο της Ομοσπονδίας. Ωστόσο, διαφέρουν μεταξύ τους ως προς το ποσοστό αυτονομίας που απολαμβάνουν.
Στη χώρα υπάρχουν έξι τύποι ομοσπονδιακών υποκειμένων: 22 δημοκρατίες, 9 κράι, 46 όμπλαστ, 3 ομοσπονδιακές πόλεις, 1 αυτόνομο όμπλαστ και 4 αυτόνομα όκρουγκ.
Ομοσπονδιακά διαμερίσματα
thumb|200px|Ομοσπονδιακά διαμερίσματα
Η Ρωσία χωρίζεται σε οκτώ ομοσπονδιακά διαμερίσματα (федера́льные округа́). Ο θεσμός των ομοσπονδιακών διαμερισμάτων καθιερώθηκε το 2000.
*Διοικητική διαίρεση της Ρωσίας
Κυβέρνηση Όθωνος 1837
Σύνθεση υπουργικού συμβουλίου
Ο Όθων μετά από δυο χρόνια και δυο μήνες, κάλεσε τον Αλέξανδρο Μαυροκορδάτο να σχηματίσει την επόμενη κυβέρνηση την Κυβέρνηση Μαυροκορδάτου του 1841.
Έργο της κυβέρνησης και η οικονομική κατάσταση της Ελλάδας
Η οικονομική κατάσταση ήταν αρκετά δύσκολη. Μέχρι την σύσταση της Εθνικής Τράπεζας από τον Γεώργιο Σταύρου στις 13 Μαρτίου 1841 με χρήματα από τα κληροδοτήματα των Ζωσιμάδων και των Καπλανών και τη βοήθεια του Ελβετού φιλέλληνα τραπεζίτη Εϋνάρδου, μπορούσε κανείς να δανειστεί με 24 και 30%, ακόμη και με ασφαλέστατη υποθήκη. Η ίδρυση της Εθνικής Τράπεζας βοήθησε σημαντικά γιατί δάνειζε με τόκο 10%.
Ως αποτέλεσμα, οι ελαττώσεις των μισθών, οι απολύσεις δημοσίων υπαλλήλων και οι περιορισμοί της Τουρκίας στο εμπόριο των Ελλήνων λόγω της επανάστασης της Κρήτης, εξέγειραν το λαό κατά του Όθωνα.
Στις 31 Ιουλίου 1839 υπογράφτηκε από τον υπουργό Εξωτερικό Κ. Ζωγράφο και τον πρέσβη της Πρωσσίας Βρασιέ Σαιν Σιμών εμπορική συνθήκη με την Πρωσία.
Στις 13 Σεπτεμβρίου 1840 υπογράφηκε από το νέο υπουργό Εξωτερικών Πάικο και τον Βέλγο πρεσβευτή Βενιαμίν Μαρρύ εμπορική συνθήκη με το Βέλγιο.
Στις 12 Μαΐου 1841 υπογράφηκε αντίστοιχη συνθήκη με τη Σαξωνία μεταξύ Πάικου και Ερρίκου δε Ζεσχάου.
Πηγές - Αναφορές
1837 12 Κατηγορία:1837 Κατηγορία:1841
Ομοσπονδιακά Διαμερίσματα της Ρωσίας
Κεντρικό Ομοσπονδιακό Διαμέρισμα
Είναι το πιο πυκνοκατοικημένο ρωσικό διαμέρισμα. Στην πραγματικότητα βρίσκεται στο δυτικό άκρο της χώρας, αλλά ονομάζεται έτσι για ιστορικούς λόγους, αφού ήταν ο πυρήνας της μεσαιωνικής Μοσχοβίας. Κέντρο του είναι η Μόσχα. Έχει έκταση 650.700 χμ² και πληθυσμό 38.000.651 κατοίκους.
Βορειοδυτικό Ομοσπονδιακό Διαμέρισμα
Είναι το βόρειο τμήμα της ευρωπαϊκής Ρωσίας. Απλώνεται από τη Βαλτική Θάλασσα μέχρι τα Ουράλια. Διοικητικό κέντρο του είναι η Αγία Πετρούπολη, πρωτεύουσα της Ρωσίας για σχεδόν δύο αιώνες. Έχει έκταση 1.677.900 χμ² και πληθυσμό 13.974.466 κατοίκους.
¹ Το Δεκέμβριο του 2007 διεξήχθη δημοψήφισμα για την απορρόφηση του Αυτόνομου θύλακα της Νενετσίας στην Περιφέρεια Αρχάγγελσκ.
Ομοσπονδιακό Διαμέρισμα της Άπω Ανατολής
Το Διαμέρισμα της Άπω Ανατολής (ανάμεσα στη Σιβηρία και τις ακτές του Ειρηνικού) είναι το μεγαλύτερο της Ρωσίας και μία από τις πιο αραιοκατοικημένες περιοχές του κόσμου, με πυκνότητα πληθυσμού ενός ανθρώπου ανά τετραγωνικό χιλιόμετρο. Κέντρο της είναι το Χαμπάροφσκ, πρωτεύουσα του ομώνυμου κράι. Έχει έκταση 6.215.900 χμ² και πληθυσμό 6.692.865 κατοίκους.
Σιβηρικό Ομοσπονδιακό Διαμέρισμα
Δεν πρέπει να συγχέεται με τη Σιβηρία, η οποία εκτείνεται και στα τρία ασιατικά διαμερίσματα - το Σιβηρικό Διαμέρισμα καλύπτει το κεντρικό - ανατολικό κομμάτι της. Μεγαλύτερη πόλη και διοικητικό κέντρο του είναι το Νοβοσιμπίρσκ. Έχει έκταση 5.114.800 χμ² και πληθυσμό 20.062.938 κατοίκους.
Ουραλικό Ομοσπονδιακό Διαμέρισμα
Είναι το δυτικό κομμάτι της Σιβηρίας. Διοικητικό του κέντρο είναι το Αικατερίνενμπουργκ, πρωτεύουσα της περιφέρειας Σβερντλόφσκ.Έχει έκταση 1.788.900 χμ² και πληθυσμό 12.373.926 κατοίκους.
Ομοσπονδιακό Διαμέρισμα Βορείου Καυκάσου
Το οποσπονδιακό διαμέρισμα του βορείου Καυκάσου βρίσκεται νοτιοανατολικά της Ευρωπαϊκής Ρωσίας. Πολιτικά αποτελεί την πιο ασταθή περιοχή της Ρωσίας, αφού ο Βόρειος Καύκασος είναι έδρα πολλών μειονοτήτων που ζητούν την πλήρη ανεξαρτησία τους από τη Ρωσική Ομοσπονδία. Μέχρι και τα τέλη του 20ού αι. έντονη ήταν και η παρουσία του ελληνικού στοιχείου, ιδιαίτερα στις παρευξείνιες περιοχές. Μετά τη διάλυση της Σοβιετικής Ένωσης και το ξύπνημα των αποσχιστικών κινημάτων, πολλοί εγκατέλειψαν τις εστίες τους για άλλες περιοχές της Ρωσίας ή την Ελλάδα. Πάντως με βάση την απογραφή του 2002, στις περιοχές του Νοτίου Διαμερίσματος εξακολουθούν να κατοικούν 70.736 άνθρωποι που αυτοπροσδιορίζονται ως Έλληνες.
Λ'Απέλ
Η Λ'Απέλ (αγγλικά: L'Apelle) είναι ένα χωριό της Γρενάδα. Ανήκει στην Καρριακού και Μικρή Μαρτινίκη και βρίσκεται στο νησί Καρριακού.
Γεωγραφία
Η Λ'Απέλ βρίσκεται βορειοανατολικά της Γρενάδας και βόρεια του νησιού Καρριακού. Βρίσκεται βορειοδυτικά του Χίλσμπορο, βορειοανατολικά του Γκραντ Μπέυ και βορειοδυτικά της Μπογκλέ.
Gentleman Jack (τηλεοπτική σειρά)
Gentleman Jack είναι ο τίτλος ιστορικής δραματικής τηλεοπτικής σειράς, οκτώ επεισοδίων, συμπαραγωγής του BBC One και του HBO.
Η σειρά αναφέρεται στη ζωή της ομοφυλόφιλης Αγγλίδας γαιοκτήμονα και ταξιδιώτριας, Αν Λίστερ, την οποία οι κάτοικοι του Χάλιφαξ, στο Δυτικό Γιορκσάιρ, από όπου καταγόταν, την αποκαλούσαν Gentleman Jack. Εξελίσσεται από το 1832 μέχρι το 1834 και παρουσιάζει τις σχέσεις της Λίστερ με άλλες γυναίκες, και κυρίως με την πλούσια κληρονόμο Άννα Γουόκερ, καθώς και τις οικονομικές της δραστηριότητες και την προσπάθειά της να ξαναδώσει ζωή στο πατρικό της, το Shibden Hall, στο Χάλιφαξ και να εκμεταλλευτεί το κτήμα της και τα ανθρακωρυχεία που υπήρχαν σε αυτό. Βασίστηκε στα ημερολόγια της Λίστερ, στα οποία κατέγραφε τόσο τις προσωπικές της σχέσεις όσο και τις οικονομικές δραστηριότητές της αλλά και τις απόψεις της για διάφορα γεγονότα. Μεγάλο μέρος των ημερολογίων της ήταν γραμμένο με κώδικα και αποκωδικοποιήθηκαν από τον Τζον Λίστερ, το 1930.
Η σειρά έκανε πρεμιέρα στις ΗΠΑ από HBO στις 22 Απριλίου 2019 και στη Μεγάλη Βρετανία στο BBC One στις 23 Μαΐου 2019, και απέσπασε πολύ καλές κριτικές. Η σκηνοθεσία είναι της Σάλι Γουέινραϊτ και πρωταγωνιστούν η Σουράν Τζόουνς, που υποδύεται την Αν Λίστερ, και η Σόφι Ράντλ, που υποδύεται την Ανν Γουόκερ. Τα γυρίσματα έγιναν στο Γιορκσάιρ και τις γύρω περιοχές (μεταξύ άλλων και στο Shibden Hall).
Αγία Τριάδα Αττικής
Στην Αττική συναντώνται τρεις οικισμοί με την ονομασία Αγία Τριάδα:
Σύστημα F
To Σύστημα F, επίσης γνωστό ως πολυμορφικός λ-λογισμός των Ζιράρ-Ρέινολντς και λ-λογισμός δευτέρας τάξης, είναι ένας λ-λογισμός με τύπους που επεκτείνει τον λ-λογισμό με απλούς τύπους εισάγοντας ένα μηχανισμό καθολικής ποσόδειξης επί των τύπων. Ως εκ τούτου, το Σύστημα F αποτελεί φορμαλισμό της έννοιας του παραμετρικού πολυμορφισμού στις γλώσσες προγραμματισμού, και μια θεωρητική βάση γλωσσών όπως η Haskell και η ML. Το Σύστημα F επινοήθηκε ανεξάρτητα από τον λογικολόγο Ζαν-Υβ Ζιράρ και τον επιστήμονα υπολογιστών Τζον Σ. Ρέινολντς.
Επεκτείνοντας το λ-λογισμό με απλούς τύπους που έχει μεταβλητές επί των όρων, το Σύστημα F έχει επιπρόσθετα μεταβλητές επί των τύπων. Για παράδειγμα, το γεγονός ότι η ταυτοτική συνάρτηση μπορεί να έχει οιονδήποτε τύπο της μορφής A→ A γράφεται στο Σύστημα F ως
Ζέλντα Φιτζέραλντ
Παραπομπές
Κατηγορία:Αμερικανοί συγγραφείς
Σύστημα F
όπου α είναι μεταβλητή τύπου. Το κεφαλαίο \Lambda χρησιμοποιείται συνήθως για να εκφράσει συναρτήσεις στο επίπεδο των τύπων, σε αντιπαραβολή με το πεζό \lambda που χρησιμοποιείται για συναρτήσεις στο επίπεδο των όρων.
Λογική και Κατηγορήματα
Ο τύπος του Μπουλ ορίζεται ως: , όπου είναι μεταβλητή τύπου. Αυτός συνεπάγεται τους ακόλουθους ορισμούς για τις αληθοτιμές και :
Εν συνεχεία, με αυτούς τους δύο -όρους, μπορούμε να ορίσουμε μερικούς λογικούς τελεστές:
Απουσιάζει η ανάγκη για μια <tt>IFTHENELSE</tt> συνάρτηση καθώς οι ίδιοι οι όροι τύπου μπορούν να χρησιμοποιηθούν ως συναρτήσεις απόφασης. Μολοταύτα, αν ζητηθεί γράφεται ως: Ένα κατηγόρημα είναι συνάρτηση που επιστρέφει μια τιμή τύπου. Το θεμελιωδέστερο κατηγόρημα είναι το <tt>ISZERO</tt> που επιστρέφει αν και μόνο αν το όρισμά του είναι ο αριθμός Τσερτς <tt>0</tt>:
Δομές του Συστήματος F
Το Σύστημα F επιτρέπει την φυσική ενσωμάτωση αναδρομικών κατασκευών, σε σχέση με τη θεωρία τύπων του Μάρτιν-Λεφ. Οι αφηρημένες δομές (S) δημιουργούνται με τη χρήση κατασκευαστών, δηλαδή συναρτήσεων με τύπο:
Η αναδρομικότητα εμφανίζεται όταν το ίδιο το S παρουσιάζεται μεταξύ κάποιου εκ των τύπων K_i. Δοθέντων m τέτοιων κατασκευαστών, ο τύπος του S ορίζεται ως:
Για παράδειγμα, οι φυσικοί αριθμοί μπορούν να ορισθούν ως ο επαγωγικός τύπων δεδομένων N με κατασκευαστές Ο αντίστοιχος τύπος στο Σύστημα F είναι . Οι όροι αυτού του τύπου συνιστούν μια τυποποιημένη εκδοχή των αριθμών Τσερτς, μερικοί εκ των οποίων είναι:
Αντιστρέφοντας τη σειρά των ορισμάτων (i.e., ) ο αριθμός Τσερτς για το n είναι μια συνάρτηση που δέχεται μια συνάρτηση <tt>f</tt> ως όρισμα και επιστρέφει την n-ιοστή δύναμη του <tt>f</tt>. Με άλλα λόγια, ένας αριθμός Τσερτς είναι μια συνάρτηση υψηλής τάξης – δέχεται μια συνάρτηση <tt>f</tt> ενός ορίσματος και επιστρέφει μια άλλη συνάρτηση ενός ορίσματος.
Χρήση στις γλώσσες προγραμματισμού
Η εκδοχή του Συστήματος F που χρησιμοποιήθηκε στο παρόν άρθρο είναι τύπου Τσερτς (οι τύποι επισημειώνονται ρητώς). Η πληροφορία τυποποίησης που εμπεριέχεται στους λ-όρους κάνει τον έλεγχο τύπων ευθύ. Για μια παραλλαγή τύπου Κάρι (χωρίς ρητή επισημείωση τύπων) του Συστήματος F ο Τζο Ουέλς (1994) περιέγραψε ένα "ντροπιαστικό ανοιχτό πρόβλημα" αποδεικνύοντας ότι ο έλεγχος τύπων είναι μη αποφάνσιμος.
Το αποτέλεσμα του Ουέλς υπονοεί ότι η εξαγωγή τύπων για το Σύστημα F είναι αδύνατη. Ένας περιορισμός του Συστήματος F, γνωστός ως "Χίντλεϊ-Μίλνερ", ή απλά "HM", έχει ένα εύκολο αλγόριθμο εξαγωγής τύπων και χρησιμοποιείται για πολλές συναρτησιακές γλώσσες προγραμματισμού όπως η Haskell 98 και η ML. Προϊόντος του χρόνου, καθώς οι περιορισμοί των συστημάτων τύπου Χίντλεϊ-Μίλνερ έγιναν εμφανείς, οι γλώσσες σταθερά κινούνταν προς εκφραστικότερες λογικές για τα συστήματα τύπων τους. Για παράδειγμα, από το 2008 ο GHC, ένας μεταγλωττιστής της Haskell, υπερέβη το HM, και τώρα χρησιμοποιεί το Σύστημα F επεκτεταμένο με μη συντακτική ισότητα τύπων.
Σύστημα Fω
Ενώ το Σύστημα F αντιστοιχίζεται με τον πρώτο άξονα του λ-κύβου του Μπάρεντρεγκτ, το Σύστημα Fω συνδυάζει τον πρώτο άξονα (πολυμορφισμό) με το δεύτερο άξονα (τελεστές τύπων) αποτελώντας ένα διαφορετικό, πολυπλοκότερο σύστημα.
Το Σύστημα Fω μπορεί να οριστεί επαγωγικά σε μια οικογένεια συστημάτων, όπου η επαγωγή βασίζεται στα είδη που επιτρέπονται σε κάθε σύστημα:
Στο όριο μπορεί να ορισθεί το F_\omega ως
Δηλαδή το Fω είναι το σύστημα που επιτρέπει συναρτήσεις από τύπους σε τύπους όπου το όρισμα και το αποτέλεσμα μπορούν να είναι οιασδήποτε τάξης.
Σημειώνεται ότι τα ορίσματα αυτών των απεικονίσεων στο Fω παρά την απουσία περιορισμών στην τάξη τους, προέρχονται από ένα περιορισμένο σύμπαν: πρέπει να είναι τύποι και όχι τιμές. Το Σύστημα Fω δεν επιτρέπει απεικονίσεις από τιμές σε τύπους (εξαρτώμενοι τύποι), αλλά επιτρέπει απεικονίσεις από τιμές σε τιμές (\lambda αφαίρεση), από τύπους σε τιμές (\Lambda αφαίρεση, εμφανίζεται και ως \forall) και από τύπους σε τύπους (\lambda αφαίρεση στο επίπεδο των τύπων).
Εξωτερικοί Σύνδεσμοι
Κατηγορία:Λ-λογισμός Κατηγορία:Θεωρία τύπων Κατηγορία:Πολυμορφισμός (υπολογιστές)
Παύλος Αντιοχείας (Σαμοσατέας)
Ο Παύλος Αντιοχείας ή Σαμοσατέας ήταν χριστιανός επίσκοπος της Αντιόχειας, συγγραφέας και θεολόγος Υιοθετιστής μοναρχιανιστής.
Βίος
Δεν γνωρίζουμε με ακρίβεια το έτος γέννησής του. Καταγόταν από τα Σαμόσατα, πρωτεύουσα της Κομμαγηνής, και η οικογένειά του ήταν φτωχή. Έλαβε φροντισμένη εκπαίδευση αν κρίνουμε κι από την κατοπινή σταδιοδρομία του σε υψηλές διοικητικές θέσεις. Διετέλεσε δουκηνάριος επί ηγεμόνος Οδενάθου, όταν ο τελευταίος κατέλαβε την Αντιόχεια και επί της βασίλισσας της Παλμύρας Ζηνοβίας. Οι αρμοδιότητές του συνδέονταν με την εποπτεία των οικονομικών υποθέσεων του Συριακού κράτους.
Οι αντιλήψεις που ανέπτυξε παράλληλα για το πρόσωπο του Χριστού θα προκαλέσουν τη σύγκληση τριών συνόδων μεταξύ 264 και 268. Οι δύο πρώτες υπήρξαν άκαρπες ίσως επειδή ο Παύλος Αντιοχείας «κατόρθωσε να αποκρύψει τις αντιλήψεις του».
Στην τρίτη όμως σύνοδο, του 268, στην Αντιόχεια ο πρεσβύτερος Μαλχίων τον υποχρέωσε να ξεδιπλώσει τις θέσεις του. Θα καταδικαστεί η διδασκαλία του και ο ίδιος καθαιρέθηκε. Στη θέση του εξελέγη ο Δόμνος. Όμως λόγω της υποστήριξης που είχε από τη βασίλισσα Ζηνοβία παρέμεινε στο θρόνο του μέχρι το 272. Τότε ήταν που ηττήθηκε από τα στρατεύματα του Αυρηλιανού και υποστήριξε εκείνον τον επίσκοπο της Αντιόχειας που θα αναγνώριζαν και θα ήταν σε κοινωνία οι άλλοι επίσκοποι και ιδιαίτερα ο Ρώμης. Όπως σχολιάζει χαρακτηριστικά ο καθηγητής Jean Paul Rey Coquais, «Οι πολιτικοί ήθελαν με τη θρησκεία να ενισχύσουν την ενότητα της αυτοκρατορίας, που βρισκόταν τότε κάτω από μεγάλη απειλή» Ο Παύλος με λίγους οπαδούς του συγκρότησε σχισματική Εκκλησία, τους Παυλιανιστές, μέχρι τα τέλη του 4ου αιώνα.
Η ονομασία του Σαμοσατέας του είχε αποδοθεί από την Ορθόδοξη παράταξη επειδή δεν ήθελαν να τον αποκαλούν επίσκοπο Αντοχείας.
Θεολογικές απόψεις
Για τον Πάυλο τον Σαμοσατέα ο Θεός είναι μόνο Πατήρ, ενώ ο Λόγος και το Πνεύμα απρόσωπες δυνάμεις μέσα στον Θεό, ιδιότητες. Ο Λόγος και ο Χριστός δεν ταυτίζονται: ο πρώτος είναι μία δύναμη, ο δεύτερος είναι άνθρωπος. Έναν άνθρωπο γέννησε μόνο η Μαρία, έστω ανώτερο των άλλων ανθρώπων, ο οποίος έλαβε την Αγιοπνευματική χάρη. Οι ορθόδοξοι θεολόγοι της εποχής του κατανόησαν πως μιλούσε για δύο Υιούς, όμως αυτός αντιλαμβανόταν τον Λόγο σα μια δύναμη μόνο. Ο Χριστός μετά την κάθοδο ή ΄΄συνάφεια΄΄ ή ΄΄ενοίκηση΄΄ του Λόγου σε αυτόν ενώθηκε αχώριστα με τον Θεό, έγινε ομοούσιος με τον Θεό.